钦定古今图书集成/明伦汇编/宫闱典/第104卷 > 王商
## 钦定古今图书集成/明伦汇编/宫闱典/第104卷 > 王商

按《汉书元后传》：“特进成都侯商代音，为大司马卫将
军，而红阳侯立，位特进，领城门兵。商辅政四岁，病乞
骸骨，天子悯之，更以为大将军，益封二千户，赐钱百
万。商薨，吊赠如大将军故事，谥曰景成侯。子况嗣侯。”
按《恩泽侯表》：“成都景成侯商，河平二年六月乙亥，以
皇太后弟关内侯侯，二千户，以大司马益封二千户。”
十六年薨。元延二年，侯况嗣。四年，绥和二年，坐山陵
未成，置酒歌舞，免。建平元年，侯邑以况弟绍封。王莽
篡位，为隆信公，与莽俱死。